hotchpotch/miracl-hf-unified huggingface dataset:
William Kennedy (mwandishi)
William Joseph Kennedy (amezaliwa 16 Januari 1928) ni mwandishi kutoka nchi ya Marekani. Mwaka wa 1984, alipokea Tuzo ya Pulitzer ya Bunilizi kwa riwaya yake "Ironweed".
Alison Lurie
Alison Lurie (amezaliwa 3 Septemba 1926) ni mwandishi wa kike kutoka nchi ya Marekani. Mwaka wa 1985, alipokea Tuzo ya Pulitzer ya Bunilizi kwa riwaya yake "Foreign Affairs".
Larry McMurtry
Larry Jeff McMurtry (amezaliwa 3 Juni 1936) ni mwandishi kutoka nchi ya Marekani. Mwaka wa 1986, alipokea Tuzo ya Pulitzer ya Bunilizi kwa riwaya yake "Lonesome Dove".
Peter Taylor (mwandishi)
Peter Matthew Hillsman Taylor (8 Januari 1917 – 2 Novemba 1994) alikuwa mwandishi kutoka nchi ya Marekani. Mwaka wa 1987, alipokea Tuzo ya Pulitzer ya Bunilizi kwa riwaya yake "A Summons to Memphis".
Anne Tyler
Anne Phyllis Tyler (amezaliwa 25 Oktoba 1941) ni mwandishi wa kike kutoka nchi ya Marekani. Mwaka wa 1989, alipokea Tuzo ya Pulitzer ya Bunilizi kwa riwaya yake "Breathing Lessons".
Oscar Hijuelos
Oscar Jerome Hijuelos (24 Agosti 1951 – 12 Oktoba 2013) alikuwa mwandishi kutoka nchi ya Marekani. Mwaka wa 1990, alipokea Tuzo ya Pulitzer ya Bunilizi kwa riwaya yake "The Mambo Kings Play Songs of Love".
Jane Smiley
Jane Smiley (amezaliwa 26 Septemba 1949) ni mwandishi wa kike kutoka nchi ya Marekani. Mwaka wa 1992, alipokea Tuzo ya Pulitzer ya Bunilizi kwa riwaya yake "A Thousand Acres".
Robert Olen Butler
Robert Olen Butler (amezaliwa 20 Januari 1945) ni mwandishi wa kike kutoka nchi ya Marekani. Mwaka wa 1993, alipokea Tuzo ya Pulitzer ya Bunilizi kwa riwaya yake "A Good Scent from a Strange Mountain".
Akatistos
Akatistos (kwa Kigiriki: Ἀκάθιστος Ὕμνος, "utenzi usiotaka ukae") ni utenzi wa Ukristo wa mashariki kwa nafsi mojawapo ya Utatu Mtakatifu, kwa tukio fulani la kalenda ya liturujia, au kwa mtakatifu yeyote.
Akatistos maarufu zaidi ni ile iliyoandikwa katika karne ya 7 kwa heshima ya Mama wa Mungu. Mtunzi wake hajulikani kwa hakika.
Kwa sasa imeenea hata katika Kanisa la magharibi na kuna tafsiri mbili katika lugha ya Kiswahili: moja ya Waorthodoksi wa Kenya, nyingine ya Wakatoliki wa Tanzania.
Pia, kuna picha takatifu za Theotokos zinazojulikana kwa jina "Akatistos".
Yohane wa Misri
Yohane wa Misri (kwa Kilatini: Iohannes anchorita, Yohane mkaapweke; 300 hivi - 394), alikuwa mmonaki katika jangwa la Nitria (kwa Kiarabu: Wadi El Natrun; kwa Kigiriki: Sketis, Skete; kwa Kiingereza pia: Scetis).
Kisha kuwa seremala aliacha kazi akatawa upwekeni kufuatana na wito kutoka kwa Mungu.
Baadaye alijitenga zaidi kwa kwenda kuishi juu ya kilele cha genge fulani.
Yohane alijulikana kwa juhudi zake za kufuata sauti ya Roho Mtakatifu hata alipodaiwa kufanya mambo yasiyo na maana ya kueleweka, kama kusogezasogeza miamba au kumwagilia miti iliyokauka.
Alikwepa hasa kuona wanawake ili asipatwe na vishawishi, lakini miaka 50 ya mwisho ya maisha yake alikwepa watu wote.
Augustino wa Hippo aliandika kuwa Yohane alishawishiwa na mashetani na aliponya watu kimuujiza, kwa mfano mwanamke kipofu. Pia alikuwa na karama ya unabii na alisema na watu mara mbili kwa wiki kupitia dirishani, akionyesha pengine kuna anajua siri zao na kuwatabiria yajayo, kwa mfano ushindi wa Theodosius Mkuu.
Yohane alisali mfululizo, na siku tatu za mwisho aliacha hata kula na kunywa. Alipatikana maiti chumbani, akiwa katika mkao wa sala.
Tangu kale anaheshimiwa kama mtakatifu. Sikukuu yake huadhimishwa tarehe 27 Machi.
Watakatifu wa Agano la Kale
Watakatifu wa Agano la Kale ni watu walioishi kabla ya Kristo ambao wanaheshimiwa na Wakristo wengi, na pengine na Waislamu n.k.
Baadhi yao ni:
Ana (mama wa Samweli)
Ana (kwa Kiebrania חַנָּה "Ḥannāh") alikuwa mke wa Elkana na hatimaye mama wa Samweli na watoto wengine katika karne ya 11 KK kadiri inavyosimuliwa na Vitabu vya Samueli (1Sam 1:2-2:21) katika Biblia.
Kapa (pwani)
Kapa au wangwa (wengi: nyangwa) ni msitu unaokua katika maji ya chumvi kwenye fuko za bahari za kanda za tropiki na nusutropiki (kati ya latitudo za 25º kaskazini na 25º kusini). Jumla ya maeneo ya kapa duniani kote ilikuwa km² 137,800 (maili za mradi 53,190) katika nchi na maeneo 118 mwaka 2000.
Miti inayokua ndani ya nyangwa, kama mikoko na mikandaa, inaweza kumudu maji yenye chumvi nyingi. Na mizizi yao inaunda matawi yanayomea juu ya matope na kupumua hewa, kwa sababu matope hayana oksijeni ya kutosha. Spishi nyingine zinabebwa juu ya mizizi kama magongo.
Spishi za miti ya kapa zinazotokea Afrika ya Mashariki ni:
Mkingili
Mkingili, mkingii, mkingiri, mkingila, mcherewa, mchongoma, mgo au mgovigovi ("Flacourtia indica") ni mti wenye miiba na majani madogo katika familia Salicaceae.
Magimbi
Magimbi au majimbi (ing. "taro") ni moja ya chakula chenye asili ya mizizi ambayo hupatikana sehemu mbalimbali duniani. Mmea wao huitwa mgimbi, mjembe, mjimbi au myugwa ("Colocasia esculenta") unaoainishwa katika familia Araceae.
Magimbi hupendwa sana na watu, hasa kwenye msimu wa Ramadhani kama futari. Mara nyingi hupikwa kwa nazi. Na watu wa Unguja huita zege kwa sababu tu, chakula kitamu na ukila sana unavimbirwa haraka mno. Isitoshe hakiishi haraka tumboni. Kuna miundo mingi ya upishi wa magimbi, aidha kwa kuchemsha tu (chukuchuku) au utie na nazi (hasa kwa watu wa Pwani), yaani, Tanga, Mombasa, Kilwa, Zanzibar na kwingineko. Chakula hiki hakina tabia ya kuliwa sana katika miezi ya kawaida. Ndiyo maana upatikanaji wake wakati mwingine inakuwa vigumu kiasi. Kuna baadhi ya maneo hupatikana sana, lakini kwingineko inakuwa shida. Mara nyingi yanauzwa masokoni au katika masoko yasiyo rasmi, yaani, barabarani.
"Colocasia esculenta" inasemekana ina asili ya huko kusini mwa India na Asia ya Kusini, lakini vilevile huko ndiko hasa inakolimwa mno. Barani Afrika, Oceania na India Kusini ni chakula kikuu na huenda ikawa ni miongoni mwa vyakula vilivyowahi kulimwa tangu hapo awali. Vilevile inaaminika ya kwamba chakula hiki ni maarufu huko India, Nepal na Bangladesh, na kutoka huko kinaenea hadi Kusini mwa Asia, Mashariki ya Asia na Visiwa vya Pasifiki; magharibi hadi Misri halafu kusini kisha Mashariki na Magharibi mwa bara la Afrika. Kutoka huko yakaenea hadi huko visiwa vya Karibi na Amerika.
Futari
Futari (kutoka neno la Kiarabu "iftar") ni chakula maalum ambacho huliwa katika mwezi wa Ramadhani wakati wa jioni baada ya kufunga.
Ndiyo chakula cha pili cha siku; kufunga kwa kila siku wakati wa Ramadan huanza mara moja baada ya chakula cha asubuhi ya Suhur, ukamalizika wakati wa jioni na ndipo futari huliwa.
Futari ni mojawapo ya chakula cha kidini ambacho huliwa wakati wa Ramadani na mara nyingi hufanyika na jamii, yaani watu wanakusanyika ili "kufuturu" pamoja. Futari inachukuliwa tu kabla ya "Maghrib", yaani machweo. Waislamu wengi wanaamini kuwa kulisha mtu kamatar kama namna ya sadaka na yenye manufaa sana na kwamba hayo yalifanywa hata na Mtume Muhammad.
Mchongoma (maana)
Mchongoma ni jina linalotumika kwa miti mbalimbali:
Orodha ya shule nchini Tanzania
Zifuatazo ni orodha ya shule nchini Tanzania.
Vanessa Mdee
Vanessa Mdee (alizaliwa jijini Arusha tarehe 7 Juni 1988) ni mwanamuziki wa Tanzania.
Mdee amekuwa akifahamu tamaduni mbalimbali baada ya kukua katika miji mbalimbali duniani kama vile Arusha, New York, Paris na Nairobi.
Alipata elimu ya sekondari katika shule za kisasa zilizopo jijini Arusha.
Mdee alipata elimu ya juu katika Chuo Kikuu cha Kikatoliki cha Afrika Mashariki na kuchukua shahada ya Sheria.
Mdee kwa haraka akaanza kujishughulisha na ubunifu na sanaa.
Mwanzoni mwa mwaka 2007, Mdee alipata fursa ya ukaguzi kwa MTV VJ Search huko Dar es Salaam. Baadaye, alijiunga na Carol na Kule kuwa mwenyeji wa Coca Cola Chart Express. Mwaka wa 2008, Mdee alikuwa amejiweka nchini Tanzania na karibu na bara, akionyesha maonyesho huko Nigeria, Afrika Kusini, Kenya, Msumbiji, Angola, Uganda, na Jamhuri ya Kidemokrasia ya Kongo. Pia alijulikana nchini Marekani na Brazil.
Mwaka 2008, Mdee alifanya kazi na Shirika la Staying Alive juu ya mradi wa karibu na moyo wake. Alipaswa kutembelea Uwanja wa Fisi na Balozi Maalum wa Alive Foundation Kelly Rowland.
Mdee pia alijiunga na Malaria No More katika kampeni yao ya zinduka, kampeni inayolenga kukomesha malaria.
Yuko kwenye mahusiano na mwanamuziki Mtanzania Juma maarufu kama Jux.
Mia saba arobaini na mbili
Mia saba arobaini na mbili ni namba inayoandikwa 742 kwa tarakimu za kawaida na DCCXLII kwa zile za Kirumi.
Ni namba asilia inayofuata 741 na kutangulia 743.
Vigawo vyake vya namba tasa ni: 2 x 7 x 53.
Mia saba arobaini na tatu
Mia saba arobaini na tatu ni namba inayoandikwa 743 kwa tarakimu za kawaida na DCCXLIII kwa zile za Kirumi.
Ni namba asilia inayofuata 742 na kutangulia 744.
743 ni namba tasa.
Mia saba arobaini na nne
Mia saba arobaini na nne ni namba inayoandikwa 744 kwa tarakimu za kawaida na DCCXLIV kwa zile za Kirumi.
Ni namba asilia inayofuata 743 na kutangulia 745.
Vigawo vyake vya namba tasa ni: 2 x 2 x 2 x 3 x 31.
Binda
Binda ni kisawe cha neno bamia.
Mia saba arobaini na tano
Mia saba arobaini na tano ni namba inayoandikwa 745 kwa tarakimu za kawaida na DCCXLV kwa zile za Kirumi.
Ni namba asilia inayofuata 744 na kutangulia 746.
Vigawo vyake vya namba tasa ni: 5 x 149.
Mia saba arobaini na sita
Mia saba arobaini na sita ni namba inayoandikwa 746 kwa tarakimu za kawaida na DCCXLVI kwa zile za Kirumi.
Ni namba asilia inayofuata 745 na kutangulia 747.
Vigawo vyake vya namba tasa ni: 2 x 373.
Mia saba arobaini na saba
Mia saba arobaini na saba ni namba inayoandikwa 747 kwa tarakimu za kawaida na DCCXLVII kwa zile za Kirumi.
Ni namba asilia inayofuata 746 na kutangulia 748.
Vigawo vyake vya namba tasa ni: 3 x 3 x 83.
Kisawe
Kisawe ni neno lenye maana ileile ya neno lingine; kwa mfano jogoo kisawe chake ni kikwara, bamia kisawe chake ni binda na mengineyo, kama vile nyanya-bibi, tembo-ndovu, mtu–mja-adinasi-mahuluki-insi-binadamu, rafiki–msena-mwandani-bui.
Hayo maneno yaliyo na maana sawa au yanayokaribiana sana kimaana yanaonyesha utajiri wa lugha fulani na huwezesha kuremba sentensi, mazungumzo na maandishi viwe vya uzuri wa kifasihi.
Mia saba arobaini na nane
Mia saba arobaini na nane ni namba inayoandikwa 748 kwa tarakimu za kawaida na DCCXLVIII kwa zile za Kirumi.
Ni namba asilia inayofuata 747 na kutangulia 749.
Vigawo vyake vya namba tasa ni: 2 x 2 x 11 x 17.
Mia saba arobaini na tisa
Mia saba arobaini na tisa ni namba inayoandikwa 749 kwa tarakimu za kawaida na DCCXLIX kwa zile za Kirumi.
Ni namba asilia inayofuata 748 na kutangulia 750.
Vigawo vyake vya namba tasa ni: 7 x 107.
Mia saba hamsini
Mia saba hamsini ni namba inayoandikwa 750 kwa tarakimu za kawaida na DCCL kwa zile za Kirumi.
Ni namba asilia inayofuata 749 na kutangulia 751.
Vigawo vyake vya namba tasa ni: 2 x 3 x 5 x 5 x 5.
Jesse Owens
Jesse Owens (12 Septemba 1913 – 31 Machi 1980) alikuwa Mnegro (mtu mwenye asili ya Afrika) wa huko Marekani. Alipenda sana riadha na ndoto yake ilikuwa kuja kuwa mwanariadha mkubwa sana na maarufu pia.
Mwaka 1936 alikwenda kujisajiri katika mashindano ya kukimbia masafa marefu. Katika shindano lake la kwanza Jesse aliibuka mshindi. Aliendelea kushiriki katika mashindano mbalimbali, ndipo ikafikia hatua akapewa nafasi ya kwenda kushiriki katika mashindano ya Olimpiki huko Ujerumani, lakini familia yake haikupenda Jesse aondoke. Jesse akaamua kutoroka na kwenda kwenye mashindano. jambo lile liliisikitisha familia yake, ila baadaye wakakubali.
Alipowasili huko Ujerumani alipokewa kwa shangwe kubwa sana. Siku ya pili Jesse ilimbidi kuanza mashindano na alifanikiwa kushinda mashindano yote ndipo alichaguliwa kuingia fainali. Jesse alikuwa na furaha kubwa sana, siku ya fainali Jesse aliweza kushinda na kujinyakulia medali yake ya kwanza. halafu tatu kwa mkupuo mmoja.
Familia yake ilifurahi sana kwa mafanikio aliyopata mtoto wao, Jesse aliporudi kwao Marekani na medali nne. Alikuwa mwanariadha wa kwanza kupata medali nne kwa mkupuo mmoja na hii ilikuwa tukio la kihistoria.
Mnamo mwaka 1970 alipewa tuzo la ushujaa huko New York, kwa kuwa juhudi zake alizozifanya zilipelekea mafanikio yake kimichezo ambapo watu wengi sasa humfanya mfano wa kuigwa, bila kusahau heshima aliyoipa Marekani katika suala zima la michezo.
Mia saba hamsini na moja
Mia saba hamsini na moja ni namba inayoandikwa 751 kwa tarakimu za kawaida na DCCLI kwa zile za Kirumi.
Ni namba asilia inayofuata 750 na kutangulia 752.
751 ni namba tasa.
Dawasco
Dawasco (kwa kirefu: Dar es Salaam Water Sewerage Cooperation) ni shirika la maji ambalo hutoa huduma ya maji katika mikoa ya Dar es salaam na Pwani.
Uzalishaji wake hutokea mto Ruvu na kufanyiwa uchujaji na utakatishaji wa maji katika maeneo ya Pwani, halafu maji hayo kusambazwa maeneo yote ya Pwani na Dar es Salaam.
Mia saba hamsini na mbili
Mia saba hamsini na mbili ni namba inayoandikwa 752 kwa tarakimu za kawaida na DCCLII kwa zile za Kirumi.
Ni namba asilia inayofuata 751 na kutangulia 753.
Vigawo vyake vya namba tasa ni: 2 x 2 x 2 x 2 x 47.
Mia saba hamsini na tatu
Mia saba hamsini na tatu ni namba inayoandikwa 753 kwa tarakimu za kawaida na DCCLIII kwa zile za Kirumi.
Ni namba asilia inayofuata 752 na kutangulia 754.
Vigawo vyake vya namba tasa ni: 3 x 251.
Mia saba hamsini na nne
Mia saba hamsini na nne ni namba inayoandikwa 754 kwa tarakimu za kawaida na DCCLIV kwa zile za Kirumi.
Ni namba asilia inayofuata 753 na kutangulia 755.
Vigawo vyake vya namba tasa ni: 2 x 13 x 29.
Mia saba hamsini na tano
Mia saba hamsini na tano ni namba inayoandikwa 755 kwa tarakimu za kawaida na DCCLV kwa zile za Kirumi.
Ni namba asilia inayofuata 754 na kutangulia 756.
Vigawo vyake vya namba tasa ni: 5 x 151.
Mia saba hamsini na sita
Mia saba hamsini na sita ni namba inayoandikwa 756 kwa tarakimu za kawaida na DCCLVI kwa zile za Kirumi.
Ni namba asilia inayofuata 755 na kutangulia 757.
Vigawo vyake vya namba tasa ni: 2 x 2 x 3 x 3 x 3 x 7.
Joto
Joto ni hali ya umotomoto wa mtu, kitu au sehemu fulani. Linapozidi huweza kusababisha kuungua kwa kitu kilichokabiliwa na joto lililozidi.
Pia hipo mikoa yenye joto kali (kama vile nchini Tanzania, Dar es Salaam, Pemba). Mikoa hii ipo karibu na bahari ya Hindi kwani wanasayansi huelezea zaidi kuhusu kisa cha mikoa hii kuwa na joto kali kadiri unaposogea karibu na usawa wa bahari ndivyo joto linavyoongezeka.
Pia kunapotokea msuguano baina ya vitu viwili huweza kuleta joto.
Mababu waliweza kupata joto kwa kukaa karibu na moto, hivyo hali hii huonesha kwamba moto huweza kusababisha joto na joto huweza kusababisha moto. Lakini moto si joto, wala joto si moto.
Joto lina umuhimu mkubwa kwa binadamu kwani joto la binadamu ni nyuzi joto 36.9 au 37, hivyo joto linapozidi au linapopungua huweza kumsababishia binadamu kufariki kwa kiasi cha joto lililopungua au kuongezeka endapo atakosa matibabu.
Pia joto hutumika katika uhifadhi wa chakula. Mfano wa vyakula vinavyoweza kuhifadhiwa ni mihogo, mahindi n.k.
Bweni
Bweni (kwa Kiingereza "dormitory") ni nyumba ya kulala hasa kwa ajili ya wanafunzi wa chuo au shule.
Kuna mabweni sahili ambako vitanda vya ghorofa vinapatikana kwa kundi la wanafunzi wanaolala pamoja katika chumba kimoja. Mabweni yanahitaji kuwa na vyoo, bafu na kabati za kuwekea nguo na vitu vya binafsi kila mwanafunzi. Majengo ya mabweni huwa pia na jiko na ukumbi wa chakula.
Mabweni mazuri zaidi huwa na vyumba vidogo ambako si zaidi ya wanafunzi 2-3 wanaoshirikiana nafasi ya chumba kimoja, wakati mwingine pia na chumba kidogo cha bafu na choo.
Katika shule na vyuo mbalimbali wanafunzi wote hutakiwa kukaa bwenini, katika shule nyingine wanafunzi wanaweza kuchagua na tena kuna shule pasipo na bweni.
Mara nyingi wanafunzi wanaingia katika mabweni ya pekee kufuatana na jinsia yaani wanafunzi wa kike na wa kiume. Kuna pia mabweni kwenye vyuo vikuu ambako hawatenganishwi, hasa kama kila mwanafunzi anapata chumba chake cha pekee.
Chuo
Chuo ni taasisi ya elimu ya pekee. Inatoa mafunzo ya kazi fulani. Mifano ni chuo cha ufundi, chuo cha kilimo au chuo cha ualimu. Kwa kila namna chuo kinaanza kufundisha watu baada ya kumaliza ngazi fulani ya shule.
Kiasili maana ya neno "chuo" ilikuwa sawa na "kitabu". Kwa maana hiyo linatumiwa kwa mfano katika tafsiri za Biblia kama vile Injili ya Luka 4:17 "Yesu akapewa chuo cha nabii Isaya, akakifungua chuo".
Kutokana na maana hii asilia "chuo" kimekuwa pia neno la kutaja mahali pa kujifunza kusoma, kwa hiyo katika Kiswahili cha miaka iliyopita kiliweza kutaja pia shule..
Leo hii matumizi ya neno yamebadilika, kwa maana ya "kitabu" hupatikana tu katika matini zenye Kiswahili cha zamani na kama mahali au taasisi ya elimu kwa jumla, neno "shule, skuli" limechukua nafasi pana zaidi.
Jina la "Chuo" linaweza kutaja taasisi zinazotoa elimu kwa ngazi tofauti sana. Hii itategemea na muundo wa elimu katika nchi mbalimbali.
Watu wanaoingia katika chuo kwa shabaha ya kujifunza huitwa wanafunzi, pia wanachuo au wanazuo. Wale wanaotoa elimu huitwa walimu, kwenye ngazi za juu zaidi wanaweza kuitwa pia profesa.
Tasnia ya muziki
Tasnia ya muziki ni neno/maneno linalotaja mjumuisho wa makampuni na watu binafsi ambao wanajipatia fedha kwa kutunga nyimbo mpya na mengineyo, kuuza maonesho mubashara (live shows), rekodi za sauti na video, tunzi mbalimbali za muziki, na jumuia na mashirika mengine ambayo yanawakilisha watungaji/waumbaji wa kazi za sanaa.
Miongoni mwa watu binafsi na mashirika mengine ambayo yanajishughulisha na tasnia hii ni pamoja na: watunzi wa nyimbo na watunzi ambao wanatunga nyimbo mpya na ala za muziki; waimbaji, wanamuziki, waelekezaji na viongozi wa bendi wanaotumbuiza katika muziki; makampuni na wataalamu ambao wanatunga na kuuza rekodi za muziki na shiti za muziki (yaani, wachapishaji wa shiti za muziki, watayarishaji wa rekodi, studio za kurekodi, wahandisi, lebo za rekodi, maduka ya rejareja na yale yanayouza mtandaoni, mashirika ya haki za utumbuizaji); na hizo ambazo zinasaidia kupanga na kuwakilisha utumbuizaji wa muziki wa laivu na uhandisi wa sauti, mawakala wa watu wenye vipaji, mapromota, kumbi za muziki).
Tasnia vilevile inahusisha wataalamu wanaowasaidia waimbaji na wanamuziki katika kazi zao za muziki - hawa wanaitwa mameneja vipaji, mameneja wa wasanii na habari, mameneja biasha, wanasheria wa masuala ya burudani na hao wanaorusha muziki wa sauti au video kama vile redio za satilaiti, redio za intaneti, matangazo ya redio na televisheni); vilevile waandishi wa habari za muziki na watahakiki wa muziki; Ma-DJ; walimu na wakufunzi wa miziki mbalimbali; waandaji wa midundo mitupu ya muziki yaani musical instrument; na wengine wengi.
Morenita
Morenita ni jina la kutaja albamu ya kundi zima la muziki wa dansi kutoka nchini Jamhuri ya Kidemokrasia ya Kongo maarufu kama Soukous Stars. Albamu imetoka mwaka wa 1993. Sehemu kubwa ya utayarishaji wa albamu hii ulifanyika nchini Ufaransa katika studio za Galaxy Sound Studios na Studio Harry Son.
Orodha ya nyimbo pamoja na watunzi wake. Katika muziki wa Afrika, mara nyingi njia ya usambazaji wa muziki ilikuwa kanda au tepu hivyo jambo la upande A na B ni la kawaida sana.
Malouma
Malouma Mint El Meidah (kwa Kiarabu: المعلومة منت الميداح, pia Maalouma au Malouma; * 1 Oktoba 1960) ni mwimbaji, mtunzi wa nyimbo na mwanasiasa nchini Mauritania. Kisha kuzaliwa katika familia ya waimbaji, alipokuwa na miaka 12 alishiriki mara ya kwanza katika tamasha ya uimbaji. Baada ya kipindi cha kupumzika uimbaji wake kutokana na kuolewa na mume aliyemkataa alirudi kwenye jukwaa.
Tangu miaka ya 1990 aliingia katika siasa akipigania demokrasia. Tangu mwaka 2007 amechaguliwa na kurudishwa kama mbunge wa senati.
Ametunga nyimbo nyingi pamoja na muziki na kushiriki kwenye tamasha za kimataifa.
Alizaliwa 1 Oktoba 1960 katika mji mdogo wa Mederdra katika Mauritania kusini magharibi. Familia yake ilikuwa ya waimbaji na wanamuziki, hivyo alifundishwa tangu utotoni kuimba na kutumia ala za muziki. Pamoja na kusikiliza muziki wa kimapokeo wa Kiberber, alipenda pia uimbaji wa Kiarabu kama nyimbo za Umm Kalthoum au Fairuz. Alipokua alianza kuvutwa pia na muziki wa blues.
Aliandika wimbo wa kwanza alipokuwa na umri wa miaka 16 "Habibi Habeytou" (Mpenzi wangu, nilimpenda). Humo alikosolea kawaida ya wanaume kuwafukuza wake katika nyumba wakipata mke mpya kijana. Wimbo huu ulimletea umaarufu lakini alishambuliwa pia na wengine. Baadaye alihamia pamoja na familia yake kwenye mji mkuu Nouakchott ili apate nafasi pana zaidi kwa muziki wake.
Lakini katika mazingira ya kuongozwa na mapokeo aliolewa na kuacha tamasha hadi mwisho wa miaka ya 1980.
Mwaka 1988 aliimba kwenye tamasha ya Karthago huko Tunis. Katiba nyimbo zake aligusa masuala kama umaskini, magonjwa, na uhuru wa maoni. Kuanzia hapo alionyeshwa pia kwenye vituo vya runinga vya nchi za Kiarabu. Nyumbani kwake alikataliwa sasa kuwa na tamasha au nyimbo zake kurushwa kwenye runinga au redio.
Wakati huo Malouma alianza kushiriki katika siasa akajiunga na chama cha upinzani kilichodai mwisho wa udikteta. Baada ya kukataliwa kwenye media za Mauretania pia albamu yake ya kimataifa ilipigwa marufuku mwaka 1998, lakini vijana walimpenda.
Hatimaye mwaka 2003 kulitokea maandamano ya wananchi 10,000 mjini Nouakchott waliodai uhuru kwa uimbaji wake na rais Ould Taya alimkubali.
Mwaka 2007 Mauretania iliona uchaguzi huru wa kwanza wa historia yake na Malouma alichaguliwa kuwa mbunge wa senati akiwa mmoja wa wanawake sita kati ya maseneta 56. Serikali mpya ilipopinduliwa na wanajeshi mwaka 2008, Malouma alitunga nyimbo za kupinga uasi huu akakamatwa. Katika uchaguzi uliofuata akarudishwa kwenye senati upande wa upinzani.
Mwaka 2014 Malouma aliachana na upinzani akahamia upande wa chama cha serikali.
Chinwendu Ihezuo
Chinwendu Ihezuo (* Ajegunle, Lagos, Nigeria, 30 Aprili 1997) ni mchezaji wa mpira wa miguu wa kike kutoka nchini Nigeria.
Mwaka 2016 alikuwa mchezaji wa timu ya Nigeria chini ya umri wa miaka 20 na mshambuliaji wa klabu ya BIIK Kazygurt, Kazakhstan.
Ihezuo alizaliwa na kulelewa katika mtaa maskini wa Ajegunle ambayo ni sehemu ya jiji la Lagos. Alijifunza mpira wa miguu akicheza na wavulana barabarani. Hadi leo anapendelea kufanya mazoezi na wanaume. Wazazi wake walimkubali tangu mwanzoni afuate mchezo wake.
Klabu ya kwanza kwa Ihezuo ilikuwa Pelican Stars wa Calabar kuanzia mwaka 2012 hadi 2014. Kutoka hapo alihamia Delta Queens F.C. hadi 2015. Tangu mwaka 2016 ameendelea Kazakhstan.
Fatou Bensouda
Fatou Bom Bensouda (* Banjul, 31 Januari 1961) ni mwanasheria kutoka nchini Gambia. Alikuwa Waziri wa Sheria wa Gambia na tangu mwaka 2012 ni mwendesha mashtaka wa Mahakama ya Kimataifa ya Jinai.
Bensouda alisoma sheria nchini Nigeria na sheria za bahari nchini Malta.  Baada ya uasi wa kijeshi nchini Gambia wa mwaka 1994 rais mpya Yahya Jammeh alimchukua Bensouda kuwa mshauri wake wa kisheria. Kuanzia mwaka 1998 hadi 2000 alikuwa Waziri wa Sheria wa Gambia.
Mwaka 2000 alihamia Mahakama ya Kimataifa ya Jinai ya Rwanda huko Arusha (Tanzania) kama mwendesha mashitaka. Kazi alifanya kuanzia mwaka 2002 hadi Agosti 2004.
Kutoka hapo aliendelea kwenda Mahakama ya Kimataifa ya Jinai (ICC) mjini Den Haag (Uholanzi). Katika Septemba 2004, alikuwa naibu mwendesha mashtaka na akawapa uongozi wa ofisi ya mwendesha mashitaka, Luis Moreno-Ocampo.
Bensouda ameolewa na mfanyabiashara na ni mama wa watoto watatu.
Flora Nwapa
Flora Nwapa (* 13 Januari 1931 - + 16 Oktoba 1993) alikuwa mwandishi na mhariri nchini Nigeria. Alikuwa mwandishi Mwafrika wa kike wa kwanza aliyechapisha Uingereza na kufahamika kimataifa.
Nwapa alizaliwa mjini Oguta, kusini-mashariki mwa Nigeria. Alikuwa wa kwanza kati ya watoto sita wa Christopher Ijeoma (mfanyabiashara wa kuajiriwa) na Martha Nwapa (mwalimu).
Flora alisoma shule kwao Oguta, Port Harcourt na Lagos. Aliendelea kwenye Chuo Kikuu cha Ibadan alipopata cheti cha bachelor mwaka 1957. Kutoka huko alihamia Uskoti alipopata diploma ya ualimu kwenye Chuo Kikuu cha Edinburgh mnamo 1958.
Baada ya kurudi Nigeria alikuwa afisa wa wizara ya elimu huko Calabar kuanzia mwaka 1959. Miaka 1969 - 1971 alifundisha Kiingereza na Jiografia kwenye Queen's School mjini Enugu. Aliendelea kushika nafasi mbalimbali katika taasisi za elimu na idara za serikali.
Baada ya vita ya wenyewe kwa wenyewe kutokana na farakano la Biafra miaka 1967–1970 aliitwa kuhudumia kama waziri wa afya na ustawi wa jamii kwenye Jimbo la Kati Mashariki (1970–1971) na baadaye kama waziri wa ardhi na maendeleo ya makazi.(1971–1974).
Flora Nwapa alianza kuandika wakati alipokuwa mwalimu kwenye Queens School Enugu. Mwaka 1966 alitoa riwaya yake ya kwanza "Efuru". Aliwahi kumtumia Chinua Achebe muswada wa kitabu mwaka 1962 akiomba maoni yake. Achebe alijibu kwa barua iliyomtia moyo pamoja na hela ya kutuma muswada kwa kampuni ya uchapishaji Heinemann huko London. Hapo riwaya ya Nwapa ilikuwa kitabu cha kwanza cha mwandishi wa kike kilichotolewa katika mkusanyiko wa « African Writers Series ».
Ilifuatwa na riwaya nyingine za "Idu" (1967), "Never Again" (1975), "One is Enough" (1981) na "Women Are Different" (1986).
Alitoa pia hadithi fupi za "This Is Lagos" (1971) na "Wives at War" (1980) na kitabu cha shairi "Cassava Song and Rice Song" (1986) pamoja na vitabu mbalimbali kwa watoto.
Pamoja na kuwa mwandishi, Nwapa alikuwa pia mwanamke Mwafrika wa kwanza wa kuanzisha kampuni ya kuchapisha vitabu.
Mwaka 1974 alianzisha Tana Press, halafu mnamo 1977 Flora Nwapa Company ambako alichapisha vitabu vyake mwenyewe pamoja na vya waandishi wengine. Alieleza shabaha yake kuwa "kuelimisha wanawake kote duniani, hasa mafeministi (wanaojiandika kwa F kubwa na kwa f ndogo) kuhusu nafasi ya wanawake nchini Nigeria, kujitegemea kwao kiuchumi, uhusiano wao na waume na watoto wao, imani zao za kijadi na hali yao katika jamii kwa jumla."
Flora Nwapa aliaga dunia mnamo 16 Oktoba 1993 katika hospitali mjini Enugu, Nigeria kutokana na kifua kikuu akiwa na umri wa miaka 62
Fatima Massaquoi
Fatima Massaquoi-Fahnbulleh (1912 – 1978) alikuwa kati ya waanzilishi wa elimu ya juu nchini Liberia.
Akizaliwa katika ukoo wa wafalme wa kikabila akiwa mtoto wa balozi wa kwanza Mwafrika katika Ujerumani akapata elimu yake huko Ujerumani, Uswisi na Marekani.
Baada ya kurudi Liberia alikuwa kati ya walimu waliojenga chuo kikuu cha kwanza cha Liberia na kuchangia mengi katika utamaduni wa nchi.
Alikozaliwa alikuwa mtoto wa nane wa Mamalu Massaquoi, mwene wa Wavai, kabila la pande zote mbili za mpaka kati ya Sierra Leone na Liberia.
Alilelewa na shangazi kwa miaka ya kwanza akaanza kusoma shule Liberia.
Mwaka 1922 alipokuwa na umri wa miaka 10 hivi baba yake alitumwa kwenda Hamburg, Ujerumani akiwa konsuli mkuu na hivyo balozi wa kwanza Mwafrika katika Ulaya bara. Alimteua binti yake Fatima aje naye.
Fatima alikaa Ujerumani hadi mwaka 1937. Huko alijifunza haraka Kijerumani alisoma kwenye shule za St Ansgar na Helene Lange mjini Hamburg hadi kufikia mtihani wa Abitur ya Kijerumani inayolingana na Form VI. Alikaa pia kwa miaka kadhaa Uswisi alipojifunza Kifaransa.
Mwaka 1933 siasa ya Ujerumani ilibadilika, na chama cha Nazi chini ya Adolf Hitler kilianzisha udikteta wake. Ubaguzi wa kimbari ulienea, hasa dhidi ya Wayahudi, lakini hali kwa Waafrika ilianza kuwa vigumu pia.
Hapo Fatima aliamua kuhamia Marekani aliposoma Lane College, Fisk University na Chuo Kikuu cha Boston. Alisoma elimu ya jamii na kupata digrii ya bachelor na digrii mbili za uzamili. Alishiriki pia katika kutunga kamusi ya Kivai, lugha mama yake.
Mwaka 1946 alirudi Liberia akaanza kushiriki katika juhudi za kuanzisha chuo kikuu cha kwanza cha nchi hiyo.
Alikuwa mkurugenzi na baadaye mkuu wa Liberal Arts College. Aliunda Taasisi ya Utafiti wa Kiafrika. Alishiriki kuanzisha shirika la waandishi wa Liberia. Alipigania fesheni ya kubadilisha majina ya Kiafrika kwa majina ya Kizungu wakati wa kujiandikisha chuoni. Alipinga ubaguzi uliokuwepo dhidi ya Waliberia kutoka jamii za kikabila kwa upande wa waanzilishi wa Liberia ambao mababu wao walikuwa Wamarekani weusi.
Mwaka 1978 aliaga dunia kutokana na ugonjwa wa kifua kikuu.
Shangazi
Shangazi ni jina ambalo mtoto (wa kiume au wa kike) anamuita ndugu mmojawapo wa familia ambaye anajulikana kama dada wa baba, awe ni mkubwa au mdogo vilevile kwa umri.
Ukilinganisha na lugha za Ulaya, zile za Kibantu zinazingatia zaidi umri na hasa jinsia za wazazi na ndugu zao. Hivyo, neno la Kiingereza "aunt" linaweza kumaanisha "shangazi" (dada wa baba), "mama mkubwa" (kama ni mkubwa wa mama) au "mama mdogo" (kama ni mdogo wa mama). Vilevile anayeitwa kwa Kiingereza "uncle" anaweza akaitwa kwa Kiswahili "mjomba", lakini "baba mkubwa" (kama ni kaka wa baba) au "baba mdogo" (kama ni mdogo wa baba).
Tena kwa Kiingereza "nephew" linaweza kumaanisha "mpwa" lakini pia "mtoto".
Wajibu na haki kati ya shangazi na mtoto wa kaka yake vinategemea utamaduni wa mahali. Katika baadhi ya makabila ana nafasi muhimu katika maamuzi ya ukoo.
Pengine kwa heshima au kwa sababu nyingine mtu anaweza akamuita mwanamke "shangazi" ingawa hawana undugu wowote wa karibu.
Kichuguu
Kichuguu ni sehemu au nyumba wanamoishi mchwa baada ya kujijengea kwa udongo waliouchanganya na mate yao.
Umbo linaweza kubadilika, lakini kuna masharti kadhaa ya kuwezesha mchwa kuishi (giza, ubichi n.k.).
Kunguni
Kunguni ni mdudu mdogo wa familia Cimicidae katika oda Hemiptera ya nusungeli Pterygota (wenye mabawa). Anaishi mara nyingi katika vitanda ambamo hufyonza damu ya wanadamu kama chakula chake, hasa usiku.
Kupe (arakinida)
Kupe ni arithropodi wa familia Ixodidae katika ngeli Arachnida (arakinida). Hujiama kwenye mwili wa mnyama na kufyonza damu kama chakula. Spishi nyingi ni wasumbufu juu ya wanyama wafugwao na wanaweza kusambaza magonjwa. Kwa kawaida kupe hujificha kwa nyasi au kwa udongo na hungojea wanyama kama ngombe au muzi ili amng'ate na kumnyonya damu. Kupe ni hatari sana maana huenda akawa ameyabeba magonjwa kama ule wa .
Papasi
Papasi ni arithropodi wa familia Argasidae katika ngeli Arachnida (arakinida). Hujiama kwenye mwili wa mnyama na kufyonza damu kama chakula. Spishi nyingi ni wasumbufu juu ya wanyama wafugwao na wanaweza kusambaza magonjwa. Katika Afrika papasi wa jenasi "Ornithodoros" husambaza homa ya vipindi kwa binadamu.
Walabi
Walabi ni marsupialia wa familia Macropodidae ambao wanapatikana maeneo ya Australia na Nyugini. Wanyama hao wanafanana na kangaruu lakini ni wadogo zaidi.
Katika uainishaji wa kisayansi walabi wapo katika familia moja na kangaruu na kadhaa huwa na jenasi sawa, lakini kangaruu wamegawanyika katika spishi sita za nusujenasi mbili ("Macropus": "Macropus" na "Osphranter").
Kimatu
Vimatu, matumatu au maige ni wana au tunutu wa panzi. Wanafanana na panzi wapevu lakini ni wadogo zaidi na mabawa yao hayajakomaa.
Senene
Senene ("Ruspolia differens") ni mdudu wa familia Tettigoniidae katika oda Orthoptera. Wapo tele magharibi mwa Kenya na Tanzania, kusini mwa Uganda na kaskazini mwa Rwanda. Baada ya majira ya mvua wapevu hukongomana katika makundi ya maelfu ya wadudu.
Mara nyingi wadudu kama senene huitwa panzi, lakini senene wana vipapasio virefu sana kuliko pronoto na jike ana kiungo kama mfuo kinachofanana na kitara kinachotumika kwa kutaga mayai. Kinyume na hivyo panzi wana vipapasio vifupi na jike hawana kiungo kwa umbo wa kitara.
Wakati wapevu wa senene wakionekana watu huajili kuwakusanya ili kuwakaanga kama chakula. Nchini Uganda senene walikamatwa kwa kidesturi na wanawake na watoto. Baada ya kukaangwa chakula hiki kilipewa waume wa wanawake wale kwa malipo ya "gomasi" mpya (Kiganda: gauni ya kitamaduni). Ingawa wanawake walilazimishwa kufanya kazi hii ya kuchosha hawakuruhusiwa kula chakula hiki. Iliaminika kwamba wanawake wanaokula senene wangezaa watoto wenye kichwa cha umbo wa kichwa cha senene. Siku hizi wanawake hula senene bila shida.
Nchini Tanzania chakula cha senene hupendwa sana na watu wa Bukoba, hasa kabila la Wahaya.
Kupe (maana)
Kupe ni jina linaloweza kumaanisha:https://en.wikipedia.org/wiki/Pest
https://pestpolicy.com/
Italia Kusini
Italia Kusini ni sehemu ya Italia bara inayoundwa na mikoa ya Abruzzo, Basilicata, Calabria, Campania, Molise na Puglia.
Kwa jumla ni km 73,223 na wakazi 14,118,477
Italia Kaskazini
Italia Kaskazini ni sehemu ya Italia bara inayoundwa na mikoa ya Emilia-Romagna, Friuli-Venezia Giulia, Liguria, Lombardia, Piemonte, Trentino-Alto Adige, Valle d'Aosta na Veneto.
Kwa jumla ni km 120,260 na wakazi 27,801,460 Ni asilimia 46 za wakazi wote wa Italia, lakini wanazalisha 59,4% za mapato yake.
Italia ya Kati
Italia ya Kati ni sehemu ya Italia bara inayoundwa na mikoa ya Lazio, Marche, Toscana na Umbria.
Kwa jumla ni km 58,052 na wakazi 12,068,519
Italia visiwani
Italia Visiwani ni sehemu ya Italia inayoundwa na mikoa miwili ya visiwani: Sicilia na Sardegna.
Kwa jumla ni km 49,801 na wakazi 6,746,464. Msongamano ni mdogo, lakini ni mikoa fukara kuliko kawaida ya nchi.
Nchi huru
Nchi huru ni zile ambazo hazitawaliwi na nchi nyingine. Kauli hiyo haimanishi kwamba wananchi wake ni huru, kwa sababu pengine mfalme au rais ni mwenyeji, lakini anawanyima haki zao kwa kiasi hata kikubwa (ambacho kinaitwa udikteta).
Mara nyingi nchi inajitangaza huru, halafu inatambuliwa na nchi nyingine kuwa hivi. Kama si nchi zote zinatambua rasmi uhuru wake, hali ya kisheria inabaki tata.
Siku hizi duniani kuna nchi huru karibu 200, ya mwisho kutambulika ikiwa Sudan Kusini (2011) na ndogo zaidi ikiwa Mji wa Vatikano (km 0.44 na wakazi 600 hivi tu).
Hii haiuzii nchi kuingiliwa kwa namna moja au nyingine kama vile katika ukoloni mamboleo.
Nassima Saifi
Nassima Saifi (* 29 Oktoba 1988) ni mwanariadha mlemavu kutoka nchini Algeria. Anashindana hasa katika mchezo wa kurusha tufe na kurusha kisahani. Alipata medali ya dhahabu mbili katika fani zote mbili wakati wa michezo ya Paralimpiki akawa bingwa wa dunia mara tatu.
Saifi alizaliwa mjini Mila (Algeria) mwaka 1988. Alizaliwa mzima lakini baada ya ajali akiwa na umri wa miaka 10 alipotewa na mguu wote wa kushoto.
Baba yake alimtia moyo wa kuingia katika riadha. Alijiunga na klabu ya michezo ya Mila alipopata mazoezi na mafundisho.
Kwa msaada wa baba yake Saifi alishiriki mara ya kwanza kwenye uwanja wa kimataifa aliposhiriki mashindano ya ubingwa wa dunia ya michezo ya walemavu mwaka 2006 huko Uholanzi akiingia kwa tiketi ya Algeria. Alifikia nafasi ya tano kwa kurusha tufe na pia nafasi ya tano kwa kurusha kisahani.
Saifi alifika kwenye michezo ya paralimpiki mwaka 2008 huko Beijing akishiriki kwa kurusha tufe na kisahani akimaliza nafasi ya kumi na ya nne.
Alifaulu mwaka 2011 kwenye mashindano ya ubingwa wa dunia ya michezo ya walemavu mjini Christchurch (New Zealand) ambapo alishiriki tena kwa kurusha tufe na kisahani. Hapo alishinda medali ya dhahabu kwa kufikia mita 40.99 kwa kisahani.
Mwaka uliofuata akafika kwenye Michezo ya Paralimpiki ya 2012 huko London akapata medali za dhahabu kwa kurusha tufe na kisahani.
Mwaka 2013 kwenye mashindano ya Ubingwa wa Dunia huko Lyon alitetea cheo chake kwa kisahani lakini alifaulu pia kupata medali ya bronzi kwa kurusha tufe.
Miaka miwili baadaye mjini Doha Saifi alifaulu kutetea tena cheo chake cha bingwa wa dunia kwa kurusha kisahani.
Katika maandalizi kwa ajili ya Paralimpiki alifanya mazoezi masaa matatu kila siku akifundishwa na kocha Hocine Saadoun.
Saifi aliimarisha nafasi yake kati ya wanariadha bora wa paralimpiki wakati wa Michezo ya Paralimpiki ya 2016 huko Rio de Janeiro. Alipata tena medali ya dhahabu kwa kisahani na fedha kwa tufe.
Kurusha kisahani
Mchezo wa kurusha kisahani ni fani katika riadha ambapo kisahani kizito kinarushwa kwa mkono wa mwanariadha kwa umbali mkubwa iwezekanavyo.
Asili ya mchezo huu ni Ugiriki ya Kale. Lengo ni kurusha kisahani mbali kuliko wadhindani.
Katika michezo ya Olimpiki ya Ugiriki ya Kale kurusha kisahani kulikuwa mashindano ya mara kwa mara. Sanamu za wacheza kisahani na picha zao kwenye vyungo vya kufinyangwa vimehifadhiwa hadi sasa.
Katika karne ya 19 mwalimu wa michezo Christian Georg Kohlrausch aligundua upya mchezo huu uliosahauliwa pamoja na wanafunzi wake mjini Magdeburg. Kutoka msingi huu kurusha kisahani kuliingia katika michezo ya Olimpiki ya kwanza ya kisasa mwaka 1896.
Sans Commentaire
Sans Commentaire ni jina la kutaja albamu ya mwimbaji wa muziki wa dansi kutoka nchini Jamhuri ya Kidemokrasia ya Kongo maarufu kama Madilu System. Albamu imetoka mwaka wa 1994. Utayarishaji wa albamu hii ulifanyika nchini Ufaransa katika studio ya Studio Harry Son. Ndani yake, amepata usaidizi mkubwa wa sauti za uitikiaji kutoka kwa wasanii wengine ikiwa ni pamoja na Niawou, Ballou Canta, Carlito, Djeffard Lukombo, Nyboma Mwa Dido na Shimita.
Asmaa Mahfouz
Asmaa Mahfouz (kwa Kiarabu أسماء محفوظ; alizaliwa mwaka 1985) ni mwanaharakati, mwandishi wa blogu na mwanzilishi mmojawapo wa "Harakati ya Vijana wa 6 Aprili" nchini Misri.
Mnamo Januari 2011 vijana Wamisri wanne waliwahi kujichoma moto kutokana na kukata tamaa kwa sababu ya hali duni ya nchi na maisha yao. Asmaa alitumia blogu yake ya video kupinga udikteta wa rais Hosni Mubarak na hali duni ya haki za binadamu nchini. Alisema, "Wamisri wanne walijichoma kwa kupinga aibu ya udhalilishaji, njaa na umaskini waliopaswa kuishi nazo kwa miaka 30. ... Leo hii mmoja wao amefariki." Akaendelea kuwaambia wananchi, "tuone aibu fulani ... Badala ya kujichoma moto tufanye kitu cha maana. Kuketi nyumbani na kufuatilia habari tu kwa TV au facebook itatupeleka penye udhalilishaji."
Aliita wananchi kukutana kwenye uwanja wa Tahrir mjini Kairo tarehe 25 Januari 2011. Video yake alipeleka YouTube ilipoangaliwa na wengi. Video hii iliendelea kuwa ishara ya kuanzisha mapinduzi ya Misri ya 2011.
Siku iliyotajwa kwenye blogu malakhi ya Wamisri walifika uwanja wa Tahrir. Polisi 30,000 walishindwa kuwafukuza, mamia walikamatwa, mjini Suez wananchi 2 waliuawa na polisi wakati wa maandamano. Maandamano yalifuatana siku kwa siku hadi kujiuzulu kwa serikali na hatimaye rais Mubarak mwenyewe mnamo Februari 2011.
Mwezi Agosti mwaka huohuo Asmaa alikamatwa na kushtakiwa mbele ya mahakama ya kijeshi kwa sababu ya kukosoa Kamati Kuu ya Kijeshi iliyowahi kuchukua nafasi ya rais aliyepinduliwa tayari. Aliachishwa baadaye.
Mnamo Oktoba 2011 Asmaa Mahfouz aliteuliwa, pamoja na wanaharakati wengine wa Misri, kwa Tuzo la Sakharov linalotolewa na Bunge la Ulaya kwa sababu alitetea haki za binadamu kwa kuwapa Wamisri motisha ya kudai haki zao kwenye uwanja wa Tahrir kwa njia ya video na blogu zake kupitia Youtube, Facebook na Twitter. Tarehe 14 Desemba 2011 Asmaa alipokea mwenyewe tuzo hili katika sherehe maalumu kwenye bunge la Ulaya huko Strasbourg.
Cri-Zelda Brits
Cri-Zelda Brits (pia Crizelda Brits, * 20 Novemba 1983) ni mchezaji wa kriketi wa kimataifa kutoka Afrika Kusini akirusha kwa mkono wa kulia.
Brits aliingia mara ya kwanza katika timu ya wanawake wa kitaifa ya kriketi kama "bowler" (mtupa mpira) wa kwanza mwaka 2002. Aliendelea kushika nafasi mbalimbali na tangu 2005 kuwa hodari zaidi upande wa "“batter”" (kupiga mpira kwa fimbo). Aliongoza timu katika mechi 23 katika miaka ya 2007 na 2008, tena mwaka 2011 kwa ajili ya mashindano ya kimataifa ya 2010.
Anatazamiwa kuwa kati ya wachazaji wanawake bora wa kriketi katika Afrika Kusini.
Maggie Laubser
Maggie Laubser (1886-1973) alikuwa mchoraji na mchapaji wa Afrika Kusini. Pamoja na Irma Stern alihusika kutambulisha sanaa ya "expressionism" katika Afrika Kusini. Mwanzoni alikosolewa sana, lakini baadaye alikubaliwa na kutazamwa kuwa msanii muhimu katika historia ya sanaa nchini.
Leila Ahmed
Leila Ahmed (kwa Kiarabu لیلى أحمد ; alizaliwa mjini Kairo mwaka 1940) ni mtaalamu wa utafiti wa hali ya wanawake katika dini kutoka Misri aliyehamia Marekani. Anafundisha kwenye Chuo Kikuu cha Harvard.
Alizaliwa katika familia ya tabaka la juu mjini Kairo kabla ya uhuru wa nchi. Baba alikuwa Mmisri na mama Mturuki. Hivyo alilelewa katika dini ya Uislamu kwa upande mmoja na katika mazingira yenye mawazo huria jinsi ilivyokuwa katika familia nyingi za tabaka la juu za Misri kabla ya mapinduzi ya kijeshi ya mwaka 1952.
Baada ya shule alipokewa kwenye Chuo Kikuu cha Cambridge, Uingereza alipopata digrii ya bachelor, ya uzamili ("masters") na ya uzamifu (PhD) mwaka 1978.. Tasnifu yake aliiandika juu ya Edward William Lane, mtaalamu Mwingereza wa utamaduni na nchi za Asia ya Magharibi wa karne ya 19.
Kutoka hapo mwaka 1981 alihamia Marekani alipopewa nafasi ya profesa ya masomo ya utafiti wa hali ya wanawake na utamaduni wa Mashariki ya Kati kwenye Chuo kikuu cha Massachusetts Amherst.
Mwaka 1999 alikuwa profesa wa utafiti wa hali ya wanawake katika dini huko Harvard.
Kitabu chake mashuhuri zaidi ni utafiti kuhusu "Wanawake na Jinsia katika Uislamu" aliotoa mwaka 1992. Hapo alitoa hoja kuwa hali duni ya wanawake katika nchi za Mashariki ya Kati haitokani na dini yenyewe ya Uislamu bali na namna watu wanaelewa ujumbe wa dini hiyo kulingana na kanuni za utamaduni wao. Alionyesha jinsi gani katika mwanzo wa Uislamu kulikuwa na ujumbe wa kimaadili ya dini uliofundisha usawa wa jinsia zote mbili.
Ujumbe huu ulikuwa tofauti na kanuni za sharia ambazo ziliona wanawake chini ya wanaume katika mambo ya familia, kama vile mfumo wa wake wengi na upendeleo kwa wanaume katika kanuni za talaka. Alionyesha utafiti wake kuhusu uhusiano wa jinsia katika Mashariki ya Kati kabla na baada ya Mtume Mohammad akafikia hitimisho kuwa jamii zilikuwa tayari na mifumo ya kuwapa wanaume haki zaidi na mara nyingi hali ya wanawake ilikuwa duni kuliko ilivyokuwa baadaye chini ya sharia ya Kiislamu. Kwa jumla jamii za Uarabuni wakati ule zilikuwa katika mchakato wa kuhamia jamii za kufuta urithi wa baba kutoka hali ya awali ambako zilifuata urithi wa mama. Mchakato huu uliharakishwa na uenezaji wa Uislamu.
Katika karne zilizofuata, hasa wakati wa makhalifa wa Abbasiya, ujumbe wa kimaadili wa usawa wa jinsia mbili ulidhoofishwa na kipaumbele cha wanaume kiliimarishwa. Lakini muda wote kulikuwa na mikondo tofauti kama Wasufi na wengine walioendelea kukubali usawa wa wanawake.
Elieshi Lema
Memsahib Elieshi Lema (amezaliwa Nronga, 1949) ni mwandishi wa lugha za Kiingereza na Kiswahili kutoka Tanzania.
Elimu nchini Jamhuri ya Afrika ya Kati
Elimu ya umma katika Jamhuri ya Afrika ya Kati ni bure, na elimu ni kiada kuanzia umri kati ya miaka 6 hadi 14. Vifo vinavyotokana na UKIMWI - vimechukua nafasi kubwa sana kwa walimu, hilo limepelekea kufungwa kwa shule za msingi zaidi ya 100 kati ya mwaka 1996 na 1998.
Mwaka wa 1991, idadi kamili ya waliojiandikisha kwa ajili ya elimu ya msingi ilikuwa asilimia 56.9. Mwaka wa 2000, idadi kamili ya watoto wenye umri kati ya 6 hadi 11 walioandikishwa kwa ajili ya elimu ya msingi ilikuwa asilimia 43 pekee. Ripoti ya idadi ya mahudhurio kwa ajili ya elimu ya msingi haikupatikana katika Jamhuri ya Afrika ya Kati kwa mwaka wa elimu 2001. Idadi ya uandikishwaji haifanani na mahudhurio ya wanafunzi mashuleni.
Hakuna fursa sawa kielimu kwa watoto wa kike. Kwa mwaka wa kwanza wa masomo,asilimia 65 ya wasichana waliandikishwa katika elimu ya msingi. Lakini hali hii imeporomoka hadi kufikia asilimia 23 kwa wasichana baada ya miaka sita ya elimu ya msingi na hiyo ilikuwa kwa mwaka wa 2007. Wasichana wengi wanaacha shule wakiwa na umri mdogo aidha kwa tamaa au msukumo kutoka katika familia ili aweze kuoelewa na kupata watoto.
Bajeti ndogo inayotengwa kwa ajili ya elimu na tabia ya kutolipa mishahara kwa wakati umepelekea kuwa na upungufu wa walimu na hivyo basi hali hiyo inaongeza idadi ya watoto wa mitaani. Bajeti ya taifa inayotolewa na serikali inakidhi kwa asilimia 12 tu, iliongezwa hadi kufikia walau asilimia 18 katika miaka ya 1990. Kulingana na serikali, walisema itapanda hadi kufikia asilimia 25 ifikapo mwaka wa 2010.
Kulikuwa na wanafunzi wapatao 800,000 ambao waliathiriwa na machafuko yaliyotokea mwezi wa Desemba 2012 kutokana na uasi wa Séléka. Walimu wengi waliomba hifadhi ya kivita bado hawajarudi nchini humo.
Idadi ya watu wanaojua kusoma na kuandika nchini humo kati ya watu wazima na vijana wenye umri kati ya miaka 15-24 imefikia asilimia 72.3, kwa umri huohuo lakini upande wa kina mama kiwango chao ni asilimia 59.1.
Dagaa
Dagaa ni jina la kawaida la samaki wa oda Clupeiformes isipokuwa spishi za familia Chirocentridae. Spishi nyingi zina majina mengine pia, kama vile kapenta, kerenge, lumbu, mbarata, mwatiko, ndakala, pata, pawali, simu, uono na usipa. Spishi kadhaa za familia Alestidae, Apogonidae, Atherinidae, Cyprinidae na Leiognathidae huitwa dagaa pia lakini majina mengine yanapendelewa. Dagaa wanatokea katika bahari zote za dunia na katika maziwa na mito mingi.
Kibofuhewa cha Clupeiformes kimeungana na utumbo kwa kifereji. Kwa kawaida hawana mrabafahamu (mstari wa ubavu, lateral line kwa Kiingereza) lakini wana macho, mapezi na magamba ambayo ni ya kawaida kwa samaki wengi, ingawa siyo samaki wote wana sifa hizi. Wao ni samaki wenye rangi ya fedha na mwili mwembamba wenye umbo la dulabu, na mara nyingi huunda makundi. Takriban spishi zote hula planktoni ambazo huzichuja kutoka kwa maji kwa matamvua yao.
Dagaa kwenye hifadhidata ya samaki
Isaka wa Ninawi
Isaka wa Ninawi (kwa Kiaramu ܡܪܝ ܐܝܣܚܩ ܕܢܝܢܘ; kwa Kiarabu: إسحاق النينوي Ishak an-Naynuwī; kwa Kigiriki Ἰσαὰκ Σύρος, Isaac Syuros; kwa Kiingereza "Isaac of Nineveh"; 613 hivi – 700 hivi) alikuwa mwanateolojia na askofu wa Kanisa la Asiria.
Ni maarufu hasa kwa maandishi yake juu ya maisha ya Kiroho. Yapo hadi leo katika lugha asili ya Kisiria na katika tafsiri za kale za Kigiriki na Kiarabu. Yametumiwa sana na Wakristo wa madhehebu mengine, hasa ya Mashariki.
Tangu kale anaheshimiwa kama mtakatifu, katika Kanisa lake na makanisa ya Waorthodoksi wa Mashariki na Waorthodoksi.
Sikukuu yake huadhimishwa tarehe 28 Januari.
Alizaliwa Beth Qatraye, kati ya Mesopotamia na Arabia (Qatar ?).
Akiwa bado kijana sana alijiunga na monasteri akafanya bidii sana. Akitumia pia maktaba iliyokuwepo, alijipatia sifa upande wa teolojia akaanza kufundisha dini katika eneo lake asili.
Patriarki Georges alipotembelea eneo hilo katikati ya karne ya 7 ili kushiriki sinodi, alimfanya Isaka kuwa askofu wa Ninawi, Assyria, mbali sana, katika Mesopotamia ya Kaskazini..
Majukumu hayo mapya hayakufaa tabia yake, hivyo baada ya miezi 5 alijiuzulu akarudi kusini katika upweke wa Mlima Matout. Huko aliishi miaka mingi akila mikate 3 tu kwa juma pamoja na mboga kidogo.
Hatimaye uzee na upofu vilimlazimisha kurudi monasterini. Huko Shabar alifariki na kuzikwa.
Kitate
Kitate ni neno linalofanana na lingine lakini lenye maana tofauti. Mara nyingine tofauti ni fonimu moja, ambayo tena haitambulikani na kwa baadhi ya watu kwa jinsi wanavyotamka herufi kadhaa. Ndiyo maana unatokea utata. Kwa mfano katika Kiswahili, si wengi wanaotofautisha vizuri "zamani" (wakati), "samani" (fenicha) na "thamani" (bei).
Kwa sababu hiyo ni muhimu msemaji atamke na mwandishi aandike vizuri neno kadiri ya tahajia yake sahihi kulingana na maana iliyokusudiwa.
King'amuzi
King'amuzi ni kifaa cha kielektroniki ambacho huwezesha mawasiliano kati ya runinga na satelaiti ili kuwezesha watu kuangalia chaneli mbalimbali ambazo zinaweza kuwa za bure au za kulipia.
Mubashara
Mubashara ni neno la Kiswahili ambalo maana yake ni "kuwa hewani"; pia hutumika wakati wa kurusha vipindi moja kwa moja.
Krisanto na Daria
Krisanto na Daria (walifariki 283 hivi) ni mume na mke Wakristo waliopata umaarufu tokea zamani kama wafiadini, ambao juu ya makaburi yao mjini Roma limejengwa kanisa.
Wanaheshimiwa na Wakatoliki, Waorthodoksi na Waorthodoksi wa Mashariki kama watakatifu.
Sikukuu yao inaadhimishwa tarehe 25 Oktoba au 19 Machi.. A drama of early Christian Rome by Pedro Calderón de la Barca, translated by Denis Florence MacCarthy.
Ukoo
Ukoo ni chanzo na muunganiko wa familia kadhaa zenye asili moja.
Mara nyingi huwa na utamaduni na lugha moja.
Mtindi
Mtindi ni maziwa yaliyoganda na yenye ladha ya uchachu.
Unatumika kama kinywaji na kama kitoweo vilevile.
Rolf Jacobsen
Rolf Jacobsen (Kristiania, 8 Machi 1907 - Hamar, 20 Februari 1994) alikuwa mwandishi na mwanasiasa kutoka nchi ya Norwei.